### Resume

Som led i den løbende opfølgning på budget fremlægges kvartalsregnskab for perioden januar til september 2022. På driften forventes et mindreforbrug på 6,4 mio. kr.,som forventes overført til 2023. Mindreforbruget skyldes primært forskydninger i innovationsprojekter samt kollektiv trafik.

På anlæg forventes der overførsler til 2023 på 48,966 mio. kr. i udgift og 0,468 mio. kr. i indtægt.

### Sagsfremstilling

Nedenstående tabel viser det forventede resultat for Teknisk Udvalgs drift fordelt på områder pr. 30. september 2022. Afvigelser på de enkelte områder gennemgås efter skemaet.

![](data:image/png;base64...)

Figur 1: Tabel med forventet regnskab og forventede overførsler til 2023 på TU drift på hovedområder

Energiudgifter
Der er ekstra fokus på de stigende energipriser. Teknisk Udvalgs drift påvirkes primært på kollektiv trafik, på [adresse] gas og brændstof forbrug, på entreprenørerudgifter (hvis priser stiger pga. brændstof fx. asfalt) og på gadelys hvor energiforbruget er stort. Udfordringer beskrives i afsnit nedenfor.

Kollektiv trafik

På kollektiv trafik forventes et mindreforbrug på 2,0 mio. kr., da det endelige regnskab fra Sydtrafik for 2021 var bedre end forventet. Beløbet overføres til 2023, hvor området er udfordret på økonomien.

Økonomien på kollektiv trafik er presset fremadrettet på grund af stigende diesel/elpriser, samt at passagerne endnu ikke er tilbage i busserne i samme omfang som før covid, og den statslige covidkompensation er ophørt.

I lyset af de store udfordringer med kollektiv trafik i hele landet er der den seneste måned ekstraordinært tilført engangsmidler for tabte indtægter (125 mio. kr. nationalt, Vejle Kommune-andel 2 mio. kr.) og stigende brændstofudgifter (140 mio. kr. nationalt, Vejle Kommune-andel endnu ukendt, men forventet ca. 2 mio. kr.). Dette skal dog ses ift., at Vejle Kommune forventer en meropkrævning fra Sydtrafik for næsten 9 mio. kr. for regnskab 2022, hvilket falder til betaling i 2023.

Dertil er Sydtrafiks budget 2023 opskrevet betydeligt ift. budget 2022 som følge af de stigende diesel/elpriser. Vejle Kommune betaler aconto i 2023 på baggrund af Sydtrafiks budget. Det forventes derfor, at den samlede udfordring i 2023 er mellem 7 og 10 mio. kr.

Drift af busdepot flyttes fra kollektiv trafk under TU til ejendomsadministrationen under ØU fra 2023. Drift af busdepot består af udgift til arealleje, lejeindtægt fra busselskab og vedligeholdelsesmidler og udgør i 2023 et netto indtægtsbudget på 0,792 mio. kr.

[adresse]

På gadelys forventes en merudgift pga. stigende el-priser og øgede reparationer på vejbelysningen på 0,5 - 1 mio. kr. i 2022.

I 2023 træder en ny elaftale i kraft. Ud fra en skønnet gennemsnitspris forventes en merudgift på el til vejbelysning på 3 - 4 mio. kr. i 2023 ved uændret aktivitetsniveau.

Der vil være besparelser på julelys og kunstbelysning jf. udvalgets beslutning den 4. oktober 2022 på ca. 0,3 mio. kr.

Det bemærkes, at entreprenørernes priser er stigende. Mange udgifter er dog kontraktbundne, og stigningen kommer derfor først i 2023.

Der arbejdes i 2022 på en samlet rammeoverholdelse ved mindre justeringer inden for Yngve Schultz og [adresse].

Materielgården har øgede udgifter til gas og brændstof og forventer et merforbrug på 0,5 mio. kr. Dog er et planlagt køb af en traktor på 0,9 mio. kr. forsinket, hvilket medfører en forventet overførelse af netto 0,4 mio. kr. til 2023.

Der flyttes netto 16 t.kr. fra TU. Det vedrører at drift af "Den Grønne Ringsti" er flyttet til Natur & Udeliv under [adresse]. TU har tidligere afsat 25 t.kr. til afledt drift, og budgettet flyttes nu fra TU til [adresse]. Derudover tilbageføres 9 t.kr. i 2022 stigende til 16 t.kr. i 2023 for rengøring af Materielgården i Give som er lukket.

Byfornyelse, byrum og innovationsprojekter

På Byfornyelse, byrum og innovationsprojekter forventes der en rest på 4,926 mio. kr., som skal overføres til 2023.

Det skyldes primært innovationsprojekter, som strækker sig over flere år. Af de største projekter kan nævnes Mobilitetsplan, FM datagrundlag, ladestandere, hjemløsestrategi og projektleder til kolonihaveprojekt.

Projekt Genbrug med Vilje afsluttes. I løbet af projektet blev det klarlagt, at mængden af effekter på Materielgården ikke udgør et tilstrækkeligt grundlag ift. projektet oprindelige formål. Midlerne tilgår dermed puljen og kan disponeres til andre projekter.

Puljer

Puljer består dels af innovationspulje og dels af engangspuljer til "mindre projekter og afledt drift".

Status for innovationspuljen er en rest på 0,235 mio. kr.

![](data:image/png;base64...)

Figur 2 - status på innovationsmidler

Nogle af de disponerede midler indgår i innovationsprojekter, der - som ovenfor beskrevet - forventes overført til 2023.

Status for engangspuljer er en rest på 0,532 mio. kr.

![](data:image/png;base64...)

Figur 3 - status på engangspuljer

Der er i opfølgningen antaget at det samlede ikke disponerede budget på puljer på 0,767 mio. kr. overføres til 2023.

Brandvæsen

Der blev i overførselssagen til 2022 overført et underskud på 1,654 mio. kr. vedr. TrekantBrand. Underskuddet består primært af et akkumuleret efterslæb fra 2018-2020 på sideaktiviteten Hedensted. De er i opfølgningen anført som en forventet overførsel til 2023.

Det er fortsat forventningen at underskuddet på 1,654 mio. kr. bliver løst ifm. den endelige boopgørelse for TrekantBrand, som ligger klar inden årets udgang.

Anlæg

![](data:image/png;base64...)

Figur 4: Forventet regnskab og forventet overførsel på anlæg

Af et samlet nettobudget på 315,65 mio. kr. forventes der overført 48,966 mio. kr. i udgifter og 0,468 mio. kr. i indtægter til 2023.

Den forventede anlægsoverførsel til 2023 skal ses i lyset af, at ca. 46 % af budgettet består af overførsler, fremrykninger og tillægsbevillinger. Anlægsoverførslen er dog lavere end forventning fra 2. kvt. - det skyldes bl.a. fremrykninger fra 2023 ifm. 3. kvt. opfølgning, hvor der fremrykkes 11 mio. kr. fra budget 2023 til 2022.

De forventede udgiftsoverførsler på 48,966 mio. kr. vedrører i overskrifter:

11,4 mio. kr. - Byggemodning

8,5 mio. kr. - Byudvikling

29,0 mio. kr. - Veje og stier

Af større enkelte overførsler kan nævnes:

* Der er igangsat mange nye byggemodninger i 2022 for at efterkomme efterspørgslen. Størstedelen af tillægsbevillingerne er givet i 2022, hvilket vil medføre overførsel til 2023. Majken Karlsen forventer pt. samlet overførsler på 11,4 mio. kr.
* Pulje til infrastruktur - 8,9 mio. kr. - heraf udgør 6,95 mio. kr. en tillægsbevilling til [adresse], som er givet fra inflationspuljen. Beløbet flyttes fra Pulje til infrastruktur til [adresse] i [adresse] i budget 2023.
* "Kloak - separering og renovering i kommunale ejendomme" 3,7 mio. kr. - efterslæb fra 2021 ifm. udbud hvor der ikke kom tilbud, hvilket forsinker processen.
* "Projekter i [adresse]" - 3,9 mio. kr. - der søges medfinansiering til udvikling af byrum gennem byfornyelsesmidler, som medfører forsinkelse af projektet.
* "Cykelstier 2022" - 3,2 mio. kr. - prisstigninger har medført forsinkelse - afventer finansiering fra inflationspuljen ift. om alle delprojekter kan udføres/tilpasses.

De forventede indtægtsoverførsler vedrører refusion på boligkondemnering - refusion modtages først, når udgifterne er afholdt.

De enkelte anlægsprojekter ses i bilaget "TU Anlæg - Ivan Simonsen", hvor ændringer af rådighedsbeløb fremgår. Der er ligeledes et bilag "TU Anlæg - Anlægsbevilling", hvor ændringer af de enkelte anlægsbevillinger fremgår. Disse vil indgå i den videre behandling i Økonomiudvalget og byrådet.

Høring

Økonomi og Controlling har ingen bemærkninger af bevillingsmæssig karakter.

### Sagens videre forløb

Sagen indgår i den samlede sag for 3. kvartalsopfølgning til Økonomiudvalget og byrådet.

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | 3. kvartalsopfølgning for drift og anlæg godkendes, og |
| at | de bevillingsmæssige konsekvenser, jf. bilag godkendes og indgår i den samlede sag til Økonomiudvalget og byrådet. |

### Beslutning

Godkendt.

Ernst Sørensen var fraværende.